**Aktualizácia**

**ktorou sa mení a dopĺňa**

**Systém finančného riadenia**

**Európskeho poľnohospodárskeho fondu pre rozvoj vidieka**

**schválený uznesením vlády Slovenskej republiky č. 1071 z 12. decembra 2007 v znení verzie 2.2 zo 16. decembra 2011**

V prílohe 9 – Žiadosť o platbu, v časti 8 – Čestné vyhlásenie, v bode 10 sa prvá odrážka v znení „voči správcovi dane v zmysle zákona č. 511/1992 o správe daní a poplatkov a o zmenách v sústave územných finančných orgánov v znení neskorších predpisov (splnenie daňových povinností)“ mení nasledovne „voči správcovi dane v zmysle zákona č. 563/2009 o správe daní (daňový poriadok) a o zmene a doplnení niektorých zákonov v znení neskorších predpisov (splnenie daňových povinností)“.

V prílohe 9 – Žiadosť o platbu sa rozširuje a aktualizuje znenie príloh a pokynov k žiadosti o platbu.

Odôvodnenie:

Zákon č. 563/2009 Z.z. Zákon o správe daní (daňový poriadok) a o zmene a doplnení niektorých zákonov, v znení účinnom od  1.1.2012 v §167 zrušil zákon Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov.

Prepracované znenie príloh a pokynov k žiadosti o platbu je nevyhnutné na operatívnu, jednoznačnú a automatizovanú kontrolu a spoluprácu s informačnými systémami v súlade s požiadavkami legislatívy a auditov EK.

Táto aktualizácia nadobúda platnosť a účinnosť 9. marca 2012, čím sa vydáva verzia 2.3 Systému finančného riadenia Európskeho poľnohospodárskeho fondu pre rozvoj vidieka.

 Zsolt Simon

 minister pôdohospodárstva

 a rozvoja vidieka SR